หุ้นสหรัฐ-น้ำมันปิดร่วงวิตกหนี้ยุโรปลาม
ดาวโจนส์ปิดร่วง 120.79 จุด เหตุวิตกหนี้ยุโรปลุกลาม น้ำมันดิ่ง1.22 ดอลล่าร์
21 ก.ค. 2555

ดาวโจนส์ปิดร่วง 120.79 จุด เหตุวิตกหนี้ยุโรปลุกลาม น้ำมันดิ่ง1.22 ดอลล่าร์ 
ตลาดหุ้นนิวยอร์กปิดเมื่อคืนนี้ (20 ก.ค.) ดัชนีเฉลี่ยอุตสาหกรรมดาวโจนส์ร่วงลง 120.79 จุด หรือ 0.93% ปิดที่ 12,822.57 จุด ดัชนีเอสแอนด์ดี 500 ลดลง 13.85 จุด หรือ 1.01% ปิดที่ 1,362.66 จุด ดัชนีแนสแดคลง 40.60 จุด หรือ 1.37% ปิดที่ 2,925.30 จุด
นักลงทุนจับตาดูความเคลื่อนไหวในยุโรป เนื่องจากวิตกว่าปัญหาหนี้จะลุกลาม แม้มีรายงานว่ารัฐมนตรีคลังของกลุ่มยูโรโซนได้อนุมัติข้อตกลงช่วยเหลือภาคธนาคารของสเปนแล้ว
รายงานล่าสุด ระบุว่ารัฐมนตรีคลังกลุ่มยูโรโซนได้อนุมัติข้อตกลงในขั้นตอนสุดท้าย เพื่อให้ความช่วยเหลือสเปนด้วยการจัดสรรเงินพิ่มทุนหรือปรับโครงสร้างทางการเงินให้กับธนาคารพาณิชย์ในประเทศแล้ว
ด้านสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 1.22 ดลอลาร์ ปิดที่ 91.44 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 97 เซนต์ ปิดที่ 106.83 ดอลลาร์ต่อบาร์บาร์เรล